
(fragment dintr-o lucrarea mai amplă despre Eminescu universal), 
 
           a. ROMÂNII ÎN CĂRȚILE SACRE ALE OMENIRII * În poemul ”Povestea 
Magului călător în stele”, nominalizarea țării Havila, care prin anagramare dă Țara Vlahia, se 
confirmă în Geneza 2:10-14: "Un râu ieșea din Eden și uda grădina; și de acolo se 
împărțea și se făcea patru brațe. Numele celui dintâi este Pison; el înconjoară toată țara 
Havila, unde se găsește aur. Aurul din țara aceasta este bun; acolo se găsește și bedelion și 
piatră de onix” (Încă din vechime a existat un interes istoric și științific, pentru țara Havila, 
chiar și unul economic, acesta fiind dovedit, între altele, de interesul romanilor pentru aurul 
dacilor, iar în anii din urmă de faptul că deasupra României s-au înmulțit sateliții, care 
scanează toată Țara 24 de ore din 24. Dragostea subită a coloșilor mondiali și a veneticilor, 
față de România, face mai mult evidentă prezența acestor sateliți staționari și a altora…) * 
Din „VALAHIA în cartea genezei”, cartea savantului S. CORYLL, reținem: ”Ţara Havila”, 
din Întâia Carte a lui Moise este Valahia de mai târziu, România de azi…Dacă Fisonul 
biblic, unul din râurile care curgeau prin Eden, a fost identificat cu Dunărea încă din epoci 
îndepărtate, noi având dovezi scrise despre aceasta, datând din secolul IV d.H., este pentru 
întâia oară când se identifică ţara Havila cu Ţara Românească. E suficient să amintim că, în 
această lumină, ţara în care au trăit strămoşii românilor şi în care ei trăiesc azi este 
consemnată încă din mileniul II înainte de Hristos, fiind prima ţară pe care Biblia o 
numeşte…Putem să credem că "Pe-o gura de rai" nici n-a fost la început o metaforă, aşa cum 
o simţim azi, ci exprimarea la propriu, în termenii cei mai exacţi, a unei realităţi, - Dunărea 
însăşi fiind "gură" a râului ce ieşea din rai * Homer (sec. 8  î.H .) ne povestește la începutul 
Cântului XIII al Iliadei, că Zeus, luându-şi privirea de la Troia, şi-o poartă peste Bosfor, "ţări 
şi noroade să vadă". Poetul nu numeşte ţările străbătute de privirea lui Zeus, dar ne spune 
popoarele întâlnite: tracii, moesii şi "aviii cei mai drepţi dintre toți muritorii" * Pentru a 
circumscrie domeniul slujirilor ce ne-au fost încredinţate, de la începutul lumii şi ca atare 
până la sfârşitul ei, se cuvine să rememorăm felul în care Cărţile Sacre se referă la neamul 
valahic al cărui nume îl mai purtăm: Ţara Havila (Fac. 2.11) consemnată şi de Scrierile 
Vedice cu numele de Havila este Vlahia sau Valahia, adică România de astăzi, Țara sfântă 
și binecuvântată,  în care trăim şi noi cei de astăzi * Foarte important este faptul că în şirul 
neamurilor de la Sem la Avram este înscris neamul valahic al lui Peleg ca întemeietor al 
lumii civilizate (Fac 10.25). Reiterarea aceluiaşi arbore genealogic în I Cronici (1,24-27), dar 
şi în Evanghelia Apostolului Luca (3,34-36) prin dublarea numelui de Peleg cu cel de Falec 
(a se citi Valac), şi prezenţa vârfului Peleaga în munţii Retezat fac indubitabilă 
identificarea. Sintagma teonimică arhetipală Vilah-Vilah, regăsită şi în mitonimul vedic 
Valak-Hilya atribuit unui mare grup de iluminaţi, a fost codificată de înţelepciunea ebraică 
sub forma tetragramei sacre YHWH * În 1999, în timpul vizitei ecumenice în România 
ortodoxă, papa Ioan Paul al II-lea confirma ceea ce este scris în Biblie, prin expresia: 
“România este Grădina Maicii Domnului” * Reperele căutate, care să confirme povestirile 
babilonienilor, până astăzi nu s-au aflat. Textul scris pe PIETRELE ARHEOLOGICE descoperite 
pe Crişul Alb, în hotarul localităţii Zărand jud. Arad şi pe HARTA DACIA ANTICĂ COPIE 
REALIZATĂ DE PE ALTE PIETRE ARHEOLOGICE, descoperită de către Aug. Treboniu-Laurian  
(”vestitul tribun de pe Câmpia libertății din Blajul anului 1848”, n.n.) localizează Edenul 
în Dacia, între râurile Tisa, Izvoarele Crişului Alb, cursul Crişului Alb şi Mureş. În acest 
spaţiu noi am identificat toate reperele descrise de Biblie în Facerea capitolul 2 vers. 9-14 şi 
reperele formulate de către savanţii care au efectuat cercetări * Concluzii: Reperele din Biblie 
care localizează Edenul şi Grădina Edenului şi reperele cerute de marii savanţi ai omeniri 
pentru identificarea acestui spaţiu regăsindu-se în hotarul localităţi Zărand, confirmat de harta 
Dacia Antică şi de piesele arheologice ne determină să prezentăm lumi aceste descoperiri ca 
adevăruri. 
                   b. POVESTEA MAGULUI CĂLĂTOR ÎN STELE • Redăm, în continuare, fragmente de 
comentariu, ca exemplu de analiză a unui singur poem ”tainic”, din  creația eminesciană, 
structurat în trei Cânturi, ce însumează peste 960 de versuri. Acest grandios Poem, scris 
după momentul revelației din 1867, reprezintă una din dovezile dobândirii unui 
potențial uman și creator incomensurabil, care se pretează - datorită tematicii speciale - la 
o profundă tâlcuire hermeneutică și duhovnicească Vom încerca, să aducem, în atenție, 
doar câteva din aceste copleșitoare aspecte cifrate. Un aspect care frapează, în mod deosebit, 
ține de modul deosebit de complex în care ne apare structura Poemului (Versiunea din ediția 
postumă, Preot și filosof, Ed. Simplu, 2008, cu numerotarea versurilor, pentru a ajuta 
înțelegerea remarcilor de la acest punct 2 b.) 
          Cântul I conține 128 versuri distribuite în 16 strofe a câte 8 versuri strofa. 128 (în 
numerologia creștină, n. red.)  este 2, 16 este 7, iar 8 rămâne ca atare; la o analiză 
numerologică rezultă că poetul mag vrea să ne atenționeze că se află în fața lui Hristos-
Dumnezeu, indicat atât prin numărul doi, care semnifică cele două firi ale Domnului, cea 
umană și cea divină, cât și prin numărul șapte, iar întrucât cele 128 de versuri sunt împărțite în 
strofe de câte 8 versuri, aceasta vrea să însemne că poetul este pregătit, ca în prezența 
Domnului să participe la Judecata de apoi, indicată de numărul 8) 
  
Cântul II conține 419 versuri distribuite în 11 strofe a câte 5 versuri strofa; 23 de 
strofe a câte 8 versuri strofa și respectiv 36 de strofe a câte 5 versuri strofa. Numerologic, 419 
este 14, adică 5, iar numărul 5 semnifică: Dumnezeu în mijlocul nostru, aspect reflectat pe 
deplin de poet, prin faptul că pe tot parcursul inițierii magului, care nu-i altul decât poetul, 
este prezent zeul. Inițierea este indicată prin numerele 23=5 sau 6 și ea se face astfel încât 
magul – poet are mereu prezentă ziua Judecății de apoi, indicată prin strofele de câte 8 
versuri. Magului inițiat duhovnicește îi este descoperită desăvârșirea lui Dumnezeu, prezentă 
și lucrătoare, în Creație, indicată prin numărul 36=9 și-i este garantat viitorul mântuitor, prin 
faptul că Hristos – Dumnezeu îl va însoți în tot locul și va fi împreună lucrător cu el, adevăr 
indicat de numărul 5. 
 Cântul III conține 297 de versuri distribuite în 38 de strofe a câte 4 versuri, urmate de 
o strofă cu 5 versuri și una cu 6 versuri, apoi 2 strofe a câte 5 versuri, urmate și acestea de o 
strofă cu 6 versuri, după care urmează o strofă cu 7 versuri, o prozodie cu 33 de versuri, o alta 
de 18 versuri, după care poetul introduce o strofă cu 4 versuri urmată de o prozodie de 16 
versuri și 5 strofe a câte 8 versuri. Așa cum se poate vedea, aspectele numerologice sunt mult 
amplificate, în acest ultim Cânt, dar ele au o coerență copleșitoare, coerență pe care doar un 
om înduhovnicit, prin care lucrează și vorbește, necontenit, Duhul lui Dumnezeu, o poate 
avea.  Dar într-o analiză numerologică, 38=11=2, care, în simbolica creștină, este cifra lui 
Dumnezeu Fiul sau Cuvântul, Acela Care este Lumina vie, în sânul Sf. Treimi. Este ca și cum 
poetul dorește să ne atragă atenția, prin aceste 38 de strofe de câte 4 versuri, că toată călătoria 
magului, creat de Dumnezeu și trăitor pe Pământul, semnificat prin 4, se face cu 
binecuvântarea Domnului Iisus Hristos, Cel în Care se manifestă două Voințe, cea divină și 
cea umană. Cum cifra 4 reprezintă atât totalitatea creată și revelată dar și sensul revelației, 
desăvârșit de Fiul Întrupat, pe Cruce, poetul ne dă astfel cheia saltului deosebit pe care-l face, 
în planul cunoașterii tainelor, imediat după anul 1867, anul despre care se spune, pe baza 
surselor citate, că nu se cunoaște ce a făcut Eminescu.  Strofa, imediat următoare, de 5 versuri, 
consfințește prezența vie și lucrătoare, la înduhovnicirea magului, a lui Hristos - Dumnezeu, 
care face un act de recreare a magului, lucru semnificat de strofa cu 6 versuri, 6 fiind simbolul 
creației. Amintim că cifra 5, în simbolica creștină, este numărul harului divin. Lui 5 i se 
atribuie, în general, misteriul Fecioarei Maria, asupra căreia a planat plenitudinea harului. Prin 
aceasta poetul voiește să ne spună că nici un nevoitor duhovnicesc nu poate să urce muntele 
desăvârșirii de sine și al cunoașterii lui Dumnezeu, cu Tainele pe care El ni le dăruiește, prin 
har divin, dacă, pe tot parcursul, întocmai ca și magul călător în stele, nu se bucură de 
prezența vie a Maicii Domnului în sufletul și în rugăciunile lui. După Biblie, 5 este simbol al 
Omului – Dumnezeu, Iisus Hristos, Acela Care a suferit cele 5 Plăgi pe Cruce și al Fecioarei 
Maria, cărora poetul inspirat de Duhul Sfânt le închină și alte poezii. Prin 5 poetul dorește să 
ne atragă atenția și să ne asigure, că după inițierea harică, în Sionul despătimit al magului 
călător în stele, se sălășluiește Viața divină cu Voința Sa divină, evidențiate de poet prin cele 
două strofe de câte 5 versuri, care urmează strofei de 6 versuri. Prin strofa de 6 versuri, poetul 
voiește să știm că deasupra omului nevoitor, în special, se află Harul original, Acela Care s-a 
aflat asupra omului la momentul creierii lui. Dar 6 este și cifra Luminii create, lumină care-l 
va însoții pe mag, în tot periplul său spiritual și duhovnicesc. Cum 6, după Euclid este și 
primul număr perfect, nu mai este nici o surpriză că după tot periplul tainic, poetul mag 
ajunge atât de desăvârșit, cât îi este permis unui om al lui Dumnezeu, care, în calitate de chip 
al Chipului, încearcă astfel să se apropie, prin rugăciune, meditație și contemplare, de 
Singurul Om desăvârșit și Dumnezeu adevărat, Domnul Iisus Hristos   Ca și cum nu ar fi 
suficiente aceste date, poetul adaugă, imediat după strofa de 6 versuri, ce urmează după cele 
două strofe de câte 5 versuri, o strofă cu 7 versuri. Numărul 7=3+4 este Numărul lui Hristos, 
Acela Care prin Învierea de către Tatăl în Duhul Sfânt(3), traversează Umanitatea și Trupul 
Său de carne(4) pentru a Se Înălța la Cer și a Se așeza la dreapta Tatălui, în Slavă. Căci 
Numărul 7 este și Simbol al Duhului Sfânt, răspândit în creație prin cele 7 daruri sau virtuți 
duhovnicești, daruri pe care le va primi și poetul-mag. Totodată, prin cifra 7, poetul dorește să 
pună în evidență, în mod și mai explicit schimbarea totală a lui, prin Hristos în Duhul Sfânt, 
după periplul stelar. Numărul 7 este de asemenea număr perfect, care simbolizează, în egală 
măsură, abundența harului divin, aceea de care s-a bucurat și poetul.  
Remarcăm, doar în treacăt, că din cele trei numere care ne indică numărul de versete 
ale fiecărui Cânt, doar numărul 128 se află de 4 ori în Biblie. În plus, conform sesizării 
matematicienilor, 128 este cel mai mare număr, care nu poate fi exprimat ca sumă a nu 
importă cărui număr de pătrate distincte, de unde remarca că cel care dorește să se 
înduhovnicească și să dobândească cele șapte virtuți, trebuie să realizeze în sine, cu cele ce-i 
aparțin lui, despătimirea și urcușul până la starea în care Hristos Domnul vine cu Tată și cu 
Duhul Sfânt și Se sălășluiește în el. Pentru că numărul 128 poate fi exprimat prin combinarea 
cifrelor sale cu operatori matematici, astfel: 128=2 la puterea(8-1). Numărul 128 are de 
asemenea caracteristica următoare. Plecând de la 1 și luând, de fiecare dată, dublul pătratului, 
fiecăreia din cele trei cifre componente, se obține 128, după cum urmează: 
1 la putere a doua x cu 2=1x2=2 
2 la puterea a doua x cu 2=4x2=8 
8 la puterea a doua x cu 2=64x2=128 
De asemenea 128 este un număr Zuckerman, căci 1x2x8=16, care este un divizor al 
lui 128. Amintim, de asemenea, că  128, în tehnica de calcul, este mărimea, în biți, a unui 
format de date întregi, etc., etc.   
 
 
 
 
 
 
M-ca Domnului împărtășind. Printre cei împărtășiți de Ea se află și Eminescu, la locul de 
mare cinste ce se cuvine unui Sf. Martir. 
 
 
 
 
 
Așa, probabil, arăta Eminescu,  
după ce s-a împărtășit cu adevărul hristic, de la M-ca Domnului 
 
Vă atașez Poemul ”Povestea magului călător în stele”, versiunea din ediția postumă, 
Preot și filosof, Ed. Simplu, 2008, cu numerotarea versurilor, pentru a vă ajuta să înțelegeți 
remarcile mele, din textul poemului 
 
 
 
 
Povestea magului călător în stele de Mihai Eminescu  
 
I 
 
1. În vremi de mult trecute, când stelele din ceriuri 
2. Erau copile albe cu părul blond și des 
3. Și coborând pe rază țara lor de misteruri 
4. În marea cea albastră se cufundau ades; 
5. Când basmele iubite erau înc' adevăruri, 
6. Când gândul era pază de vis și de eres, 
7. Era pe lumea asta o mândră 'mpărăție 
8. Ce - avea popoare mândre, mândre cetăți o mie. 
 
9. Domnea în ea atuncea un împărat prea mare, 
10. Bătrân, cu ani o sută pe fruntea lui de nea 
11. Și mâna lui sbârcită, uscată însă, tare, 
12. A țărilor lungi frâuri puternic le ținea. 
13. Și țările 'nflorite și 'ntunecata mare 
14. La glasul lui puternic gigantic se mișca. 
15. Dar nu se miră lumea de brațu-i ce supune, 
16. Ci de a lui adâncă și dreaptă 'nțelepciune. 
 
17. În sala cu muri netezi de-o marmoră de ceară, 
18. Pe jos covoare mândre, cu stâlpi de aur blond, 
19. Cu arcuri ce-și ridică boltirea temerară, 
20. Cu stele, ca flori roșii pe - albastrul ei plafond, 
21. Cu arbori ce din iarnă fac blândă primăvară 
22. Și 'ntind umbre cu miros pe-a salei întins rond, 
23. Acolo sta 'mpăratul... - boierii lui de sfat - 
24. Pe tronu-i de - aur roșu sta mut și nemișcat. 
 
25. Ca aripe de lebezi mari, albe, undoioase, 
26. Pletele argintoase pe umerii-i cădea 
27. Și barba lui cea lungă pe piept îi cădea deasă, 
28. Dar ochii, stele negre, întunecați sclipea; 
29. Sprîncenele-i bătrâne se 'ntunecau stufoase, 
30. În mână sceptru de - aur , povara lui cea grea, 
31. Pe fruntea lui cea ninsă de aur diadem — 
32. Părea c'așteaptă-a morții întunecos problem. 
 
33. Boerii dimprejuru-i pe scaune de - onoare 
34. Păreau că-s zile stinse pierdute în trecut, 
35. Cu fețele lor palizi ca raza cea de soare, 
36. Cărunți, cu barbe albe pe pieptul cel tăcut; 
37. Pe frunți ce grămădise a anilor ninsoare, 
38. Pe umerii lor vremea cu pași mari a trecut. 
39. Ca zilele alb stinse, ei din trecutul lor 
40. Priveau la acel soare ce li-a lucit cu dor. 
 
41. De-odată împăratul din tronul lui se scoală 
42. Ca regele pustiei din stânca de granit; 
43. În curte oastea sună cântarea triumfală. 
44. Poporul o aude mișcându-se 'miit. 
45. Din muri, din stâlpii netezi, stindardele de fală 
46. Desfășurate tremur la sgomotul ivit. 
47. Lui glasul îi tremură... dar răspicat și blând 
48. Vorbe mărgăritare le 'nșiră tremurând. 
 
49. «Vremea pe ai mei umeri s'a grămădit bătrână. 
50. Din oase și din vine a stors a vieții suc 
51. Și slabă și uscată e 'mpărăteasca-mi mână. 
52. Brad învechit prin stânce pe tronu-mi mă usuc, 
53. Curând va 'ntinde moartea mantaua ei cea brună 
54. Pe mine... Și suflarea-mi aripile-i o duc. 
55. Cu rece - aghiazmă moartea fruntea mea o sfințește 
56. Și inima-mi bătrână bătăile-și rărește. 
 
57. « Și sufletu-mi pân' n'a 'ntinsîmflatele-i aripe 
58. Spre-a stelelor imperiu întins ca și un cort, 
59. Nainte până corpu-mi să cadă în risipe, 
60. Nainte de-a se rupe a vieții mele tort, 
61. Rog cerul să 'nmulțească hotarnicele clipe, 
62. S'urnesc pe umeri tineri imperiul ce-l port— 
63. Pe-a fiului meu umeri voiu pune pân' trăiesc 
64. Imperiul gigantic, purpuru 'mpărătesc. 
 
65. « Dar viața are multe alunecușuri rele, 
66. Prea 'mbie pe oricine cu chipul ei cel drag 
67. Și frâurile lumii să i se pară grele, 
68. Din mâni el să le scape la al domniei prag; 
69. Căci zilele - unui rege primejdii au în ele — 
70. El poate să aleagă-a plăcerilor șirag 
71. Ș'atunci devine umbră — pe mână de mișei 
72. Cad frâele și dânșii duc lumea cum vor ei. 
 
73. « Nainte de a pune pe brunele lui plete 
74. Coroana mea de aur, — eu voiu ca să-l încerc. 
75. Nu voi ca să se lase plăcerilor șirete 
76. Ce strâng în lanț de roze a cugetărei cerc; 
77. Nu voiu ca lumea asta cu visuri să-l îmbete, 
78. Căci cei mai mulți din oameni după nimic alerg— 
79. Să vadă 'n cartea lumii un înțeles deschis, 
80. Căci altfel viața-i umbră și zilele sunt vis. 
 
81. « De-aceea înainte de-a morți-mi sântă oră 
82. V'am adunat, pe-al vieți-mi mintos areopag. 
83. De-acolo de-unde râuri spumoase se coboară 
84. În umbra 'ntunecoasă a codrilor de fag, 
85. Pe muntele gigantic ce fruntea și-o strecoară 
86. Prin nori până la soare—trăiește - un bătrân mag. 
87. Când încă eram tânăr el tot bătrân era: 
88. Al vremilor curs vecinic nu-l poate turbura. 
 
89. «În fruntea lui e strânsă un ev de 'nțelepciune, 
90. Viața lumii toate în minte-i a 'ncăput. 
91. Trecutul... viitorul, el poate-a ți le spune; 
92. Bătrânu-i ca și vremea cea fără de 'nceput 
93. Și soarele din ceruri la glasu-i se supune, 
94. Al aștrilor mers vecinic urmează ochiu-i mut. 
95. De-aceea voiu ca dânsul pe fiul meu să 'nvețe 
96. Cari cărări a vieți-s deșarte, cari mărețe. 
 
97. «Dar el din a lui munte în veci nu se coboară, 
98. Căci nu vrea ca să piardă din ochi a lumei căi, 
99. Ca nu cumva măsura, cu care el măsoară 
100. În lipsa-i să se schimbe... și el, întors din văi, 
101. Silit ca să înceapă din începutu-i iar 
102. Să nu poată s'oprească gândirea celor răi. 
103. Și cine - enigma vieții voeștes'odescue 
104. Acela acel munte pe jos trebui să-l sue». 
 
105. Cu buclele lui negre, ce mândre strălucite! 
106. Cu fața lui cea trasă, ce dureros de pal! 
107. Cu ochii mari ce-și primblă privirile-i unite, 
108. C'o frunte 'n bucle-și pierde puternicu-i oval - 
109. Astfel feciorul tânăr pe cugetu-i (țintit e) 
110. Stă rezemat de pragul auritului portal: 
111. A tatălui său vorbă aude și se 'nchină - 
112. Un semn că se supune măsurei ce-o destină. 
 
113. S'apropie cu pasuri modeste, line, rare 
114. Și umil îngenunche pe treapta de la tron: 
115. « Pe mâne, pe când noaptea v'aprinde blându-i soare, 
116. Când clopotul va plânge cu-al serei dulce ton, 
117. Atunci eu mă voiu duce, pe calul pag călare, 
118. M'oiu duce pân' la poala a muntelui Pion 
119. Ș'apoi pe jos de-acolo eu muntele - am să sui 
120. Ca gândurilor mele aripe să le pui. 
 
121. « Aripe, ca să știe ce e deșertăciunea: 
122. Să treacă ale lumii curs mizer și meschin, 
123. Ca pasul vieți-mi toate să-l ducă 'nțelepciunea, 
124. Ca sigur să calc calea vieții cea de spini, 
125. Ca tot ce eu voiu face să fie fapte bune, 
126. Să n'ascult decât glasu - adevărului senin; 
127. Și sarcina vieți-mi să-mi fie cât de grea, 
128. Voiu ști s'urmez, părinte, cu râvnă calea ta». 
 
II 
 
1. În munți ce puternici din codri s'ardică, 
2. Giganți cu picioare de stânci de granit, 
3. Cu fruntea trăsnită ei norii despică 
4. Și vulturii 'n creeri palate-și ridică 
5. Ș'uimiți stau în soare privindu-l țintit . 
 
6. Acolo prin ruini, prin stânci grămădite 
7. E peștera neagră zăhastrului mag; 
8. Stejari prăvăliți peste râuri cumplite 
9. Și stanuri bătrâne cu mușchi coperite; 
10. Încet se cutremur copacii de fag. 
 
11. Vuind furtunoasa-i și strașnică arpă 
12. Trec vânturi și clatin pădurea de brad, 
13. Prăval pietre mari din culmea cea stearpă, 
14. Aruncă bucăți cu pomi și cu iarbă 
15. Ce 'n urlet în râuri se nărue, cad. 
 
16. Furtuna la caru-i lungi fulgere 'nhamă 
17. Și-i mână cu glasul de tunet adânc, 
18. Vuiește a vântului arfă de-aramă 
19. Și vulturu 'n doliu copiii și-i chiamă, 
20. Prin nouri cad stele și 'n abis se sting. 
 
21. Și grindini cu ghiața cu ghemuri ca rodii 
22. Se sparg de a stâncelor coaste de fier 
23. Și 'n ceruri se 'ncurcă, auritele zodii 
24. Și dracii la râuri adun licapodii 
25. Și iarna mugește călare pe ger. 
 
26. De-asupra-ăstui munte cu fruntea sterpită, 
27. De-asupra de lume, de-asupra de nori, 
28. Stă magul; privește furtuna pornită: 
29. De-asupra lui soare cu raza iubită, 
30. Desupt iarnă, ploae, zăpadă, fiori. 
 
31. El cartea-și deschide, la ceruri privește 
32. Și zodii descurcă în lungul lor mers. 
33. E-o carte ce nimeni în veci n'o citește 
34. Cu semnele strâmbe întoarse - arabește : 
35. Sunt legile 'n semne din ăst univers. 
 
36. Cu barba lui albă de vânt răscolită, 
37. Aruncă pe lume el ochii lui suri 
38. Și chiue vântul cu - aripa sburlită, 
39. Adună și sparge o turmă cumplită 
40. De nori ce aleargă trăsnind în păduri. 
 41. Prin noaptea bătrână, ursuză, voinică, 
42. Prin nori ce se clatin, se luptă, se sparg, 
43. Feciorul de rege trecea fără frică— 
44. Pe munte lucește o flacără mică 
45. Cu raze ce taie 'ntunerecul larg. 
 
46. În van la picioare-i fug râuri spumate 
47. Și stâncele rupte în cale-i s'ațin, 
48. Nimic nu-i în stare s'opreascăv'odată: 
49. Cu pasul lui sigur prin râuri înnoată, 
50. Se 'ndreaptă spre țelul cel mic și senin. 
 
51. Stejarii cei rupți sunt podețe pe râuri, 
52. Lumine de fulger cărări îi arat', 
53. Deși cerul lasă a vântului frâuri 
54. S'asvârle toți norii de-a muntelui brâuri, 
55. El trece la astrul ce luce curat. 
 
56. Retras în sală mare de marmură trandafirie, 
57. Încins în strălucitul și negrul lui talar, 
58. Privirea lui o 'nalță pe-a cerului câmpie 
59. Și cugetul lui sboară în lumi fără hotar. 
60. Și gând cu gând se 'mbină în lungă reverie 
61. Și buzele-i se mișcă c'un zâmbet blând, amar 
62. Și sufletul îl împlu dorinți nemărginite 
63. Ca marea de adânce cu valur'le uimite. 
 
64. Ce sufletu-i dorește se 'ntreabă și nu știe, 
65. Se uită 'n stele, 'n lună, ce ca un vis de-argint 
66. Cu fața ei cea blondă lungi nourii sfâșie 
67. Și visuri lungi gândirea i-o 'mbată și i-o mint. 
68. Aripa unui înger el simte că-l mângâie 
69. Și neteda lui frunte o-atinge tremurând — 
70. Și gâtul ăstui înger ar vrea ca să-l cuprinză, 
71. Cu el să sboare 'n țara steloasă și întinsă. 
 
72. Spun mite — zice singur — că orice om în lume 
73. Pe-a cerului nemargini el are o blândă stea, 
74. Ce 'n cartea veciniciei e - unită cu-a lui nume, 
75. Că pentru el s'aprinde lumina ei de nea; 
76. De-aceea 'ntreb gândirea-mi ca să-mi răspund' a nume 
77. Din marea cea albastră, care e steaua mea? 
78. E - acel trandafir roșu, ce mut - duios - uimit 
79. Lucește - un gând de aur de-asupra-mi în zenit? 
 
80. Un om se naște — un înger o stea din cer aprinde 
81. Și pe pământ coboară în corpul lui de lut, 
82. A gândurilor aripi în om el le întinde 
83. Și pune graiul dulce în pieptul lui cel mut. 
84. candelă a vieții, de cer steaua depinde 
85. Și îmblă scriind soartea a omului născut. 
86. Când moare a lui suflet aripele și-a 'ntins 
87. Și renturnând în ceruri pe drum steaua a stins. 
 
88. Dar ce e acea steauă? E-o candelă aprinsă, 
89. De-a cerului mari valuri e dusă pe-al ei drum? 
90. E-o pară aurită de-a firii pom suspinsă 
91. Ce cade scuturată de-a morții lung samum? 
92. Și dacă e o lume puternică, întinsă, 
93. De viața mea-i legată viața unei lumi? 
94. Pe capul meu și 'ntoarce destinurile sale 
95. Când mor ea cade stinsă 'ntr'a caosului vale 
 
96. De ce de-a mea viață o lume e legată, 
97. De ce un înger palid din cer s'a coborât 
98. Ca trupul meu să 'nvie cu flacăra-i curată, 
99. De ce-un geniu coboară în corpul cel urât, 
100. De ce orice ființă din cer e condamnată 
101. viață să petreacă în scutece vârît? 
102. Cine prescrie legea la orice înger blând 
103. Ca 'n viața-i să coboare odată pe pământ? 
 
104. Și murii netezi, roșii, de marmură curată 
105. Lumina lunii blânde în sală o resfrâng. 
106. Și aeru 'mprejuru-i, lumina-i colorată, 
107. Căci razele se 'mbină, se turbură, se frâng, 
108. Și 'n dulcea atmosferă uimită, purpurată 
109. S'aud glasuri ușoare ca arfe care plâng. 
110. Dar nu-i sunet aievea... ci-a gândurilor sale 
111. Glas tremurat și dulce îi răspundea cu jale: 
 
112. Când Dumnezeu crează de geniuri o ceată 
113. Să cerce vrea p' oricare de-i rău ori de e bun, 
114. Căci nu vrea să mai vadă cum a văzut odată 
115. Că cete rele d' îngeri la glas nu se supun, 
116. Că cerul îl răscoală cu mintea tulburată 
117. Pân' ce trăsniți se prăvăl în caosul străbun; 
118. De-aceea-în om ce naște, din îngeri ori și care 
119. Odată 'n vecinicia-i coboară spre cercare. 
 
120. Când sună 'n viața lumii a mieze - nopții oră 
121. Atunci prin ceruri îmblă zâmbind amorul orb, 
122. De îngeri suflete - albe văzându-l se coloră 
123. Și ochii lor albaștri privirea lui o sorb; 
124. Plecând spre pământ ochii ei timizi se 'namoră 
125. În pământești ființe cu fragedul lor corp 
126. Și prin a lumii vamă cobor bolnavi de-amor 
127. În corpurile de - oameni ce - aștept' venirea lor. 
 
128. Dar pân' ce corpu 'n lume un înger îl cuprinde, 
129. De-asupra vămii lumii pe luminoase căi 
130. Imperiul lui cel mare o stea în cer aprinde — 
131. Acolo el domnește, lăsând a lumii văi. 
132. Dar de viața-i lumească domnia 'n cer depinde: 
133. De-i rău, steaua s'aruncă în noaptea celor răi 
134. Și lumile nestinse pe-a cerului cununi 
135. Imperii sunt întinse a îngerilor buni. 
 
136. Abia părăsesc unii a domei mari pilastri, 
137. Abia părăsesc cerul și înfloritu-i cort, 
138. Abia au vreme - a pierde puternicii lor aștri . 
139. Coboară 'n lume, află amorul lor că-i mort. 
140. Atunci îl iau în brațe și luminând albaștri 
141. În lumea lor bogată cu lacrimi ei îl port — 
142. Sunt îngeri blânzi și timizi, așa nevinovați 
143. Încât în astă lume nu trebuesc cercați. 
 
144. A unui înger palid ursita pământească, 
145. Legată e de soarta corpului ce-l aleg. 
146. Atârnă de viață domnia lor cerească: 
147. Ce samănă în lume, în stele ei culeg; 
148. Nefericiți adesea, ce-o soarte 'mpărătească, 
149. Un om ce-i născut mare în lume își aleg; 
150. Un împărat puternic dar înfocat când moare; 
151. stea urieșască în caos se coboară. 
 
152. Dar în acest cer mare ce 'n mii de lumi lucește 
153. Tu nu ai nici un înger, tu nu ai nici o stea, 
154. Când cartea lumii mare Dumnezeu o citește 
155. Se 'mpiedică la cifra vieți-ți făr' să vrea. 
156. În planu - eternității viața-ți greșală este, 
157. De zilele-ți nu este legat'o lume-a ta. 
158. Genii beau vinu - uitării , când se cobor din ceruri; 
159. Deschise-ți-s, nebându-l, a lumilor misteruri. 
 
160. Greșeli de astea 'n lume se 'ntâmplă adesea multe 
161. Și 'ncurcă-a veciniciei mult înțeleptul plan. 
162. Găsești în lume oameni cu mințile oculte 
163. Cari cunosc a lumii gândire de titan; 
164. Să știi însă, că, oamenii în veci nu vor s'asculte 
165. Și 'n basme au un nume: li zice năsdrăvan. 
166. La gânduri uriașe a lor minte asudă, 
167. Da oamenii-i înconjor și nu vor să-i audă. 
 
168. Deși rari și puțini-s, lumea nu va să-i vază, 
169. Viața lor e luptă, când mor se duc neplânși. 
170. Ei n'au avut la leagăn un blând înger de pază 
171. Și-a lor ochi de durere sunt turbure, și stinși; 
172. Dară deși blânzi îngeri își varsă a lor raze 
173. În sufletul lor, totuși ei mari îs și distinși, 
174. Căci Dumnezeu în lume le ține loc de tată 
175. Și pune pe-a lor frunte gândirea lui bogată. 
 
176. Dar—e un înger palid cu lungi aripi și negre, 
177. În aste firi mărețe în veci e 'namorat . 
178. Păcat numai c'amoru-i stinge sisteme 'ntegre, 
179. Întorsu lui omoară p' oricine l-a-ascultat, 
180. Seducător trimite plăcerile - alegre 
181. Și de asculți cântarea-i geniu-ți e sfărmat. 
182. A celor trecătoare în mâna lui e soarte, 
183. Frumosu-i ca nealții și numele-i e: Moarte ! 
 
184. De-aceea să n'asculți tu sublima lui cântare 
185. Căci morți-s pe vecie acei ce o ascult, 
186. În fiecare secol un alt amant el are 
187. Și cel care-l iubește rămâne 'n veci ocult. 
188. Ascultă glasu-mi rece: eu sunt un seraf mare. 
189. De Domnul eu trimisu-s, căci te iubește mult, 
190. Să scap a ta ființă de caosu-i imens — 
191. Eu în glasul gândiri-ți am pus acesta sens. 
 
192. Că dincolo de groapă imperiu n'ai o lume, 
193. De asta ție n'are de ce să-ți pară rău; 
194. A geniului imperiu : gândirea lui — anume; 
195. A sufletului spațiu e însuși el. Ca grâu 
196. Vei sămăna în ceruri a gândurilor sume 
197. Și - atunci realizate vor fi, vor sta mereu. 
198. Că 'n lumea din afară tu nu ai moștenire, 
199. A pus în tine Domnul nemargini de gândire. 
 
200. În aste mari nemargini unde gândiri ca stele 
201. Lin înfloresc, miriade s'amestecă, contrag; 
202. Zidite 'n dome mândre, de cugetări castele 
203. Se darmă la suflarea-ți și 'n taină se desfac 
204. Sau la dorința-ți numai se mișcă ca mărgele 
205. Și sun' cântări, ce vibră — se 'ntunecă și tac; 
206. Astă nemărginire de gând ce-i pusă 'n tine 
207. lume e în lume și în vecie ține. 
 
208. Când mintea va cuprinde viața ta lumească, 
209. Când corpul tău cădea-va de vreme risipit, 
210. Vei coborî tu singur în viața-ți sufletească 
211. Și vei dura în spațiu-i stelos nemărginit; 
212. Cum Dumnezeu cuprinde cu viața lui cerească 
213. Lumi, stele, timp și spațiu ș' atomul nezărit, 
214. Cum toate-s el și dânsul în toate e cuprins 
215. Astfel tu vei fi mare ca gândul tău întins. 
 
216. De - astă viață mândră de vrei să ai o știre 
217. Gândește num' atuncea la visuri și la somn, 
218. Ca mort e corpul rece în noapte, nesimțire, 
219. Pe creațiuni bogate sufletul este domn; 
220. În ocean de stele, prin sori, nemărginire, 
221. El îmblă, risipește gândirile prin somn; 
222. Deși nu sunt aevea aceste lumi solare 
223. El tot le vede, simte, le - aude și le are. 
 
224. Când omul risipitu-i, un lut fără suflare, 
225. Sufletul în afară rămâne surd și orb: 
226. Un cântec fără arpă, o rază fără soare, 
227. Un murmur fără ape, e suflet fără corp, 
228. Dar înăuntru-i este o lume 'ntinsă mare, 
229. Aevea-i pentru dânsul. Cum picături ce sorb 
230. Toate razele lumii într'un grăunte - uimit , 
231. În el îs toate, dânsul e 'n toate ce-a gândit, 
 
232. Seraful își sfârșise vibrata - cugetare , 
233. Gândirea tace - asemeni în fiul de 'mpărat, 
234. Și galbenă ca ghiața ruptă din nori răsare 
235. Luna și trece moartă pe cortu' nnourat 
236. Și cerul nori gândește, nori mari de răsbunare 
237. Ce vor să biciuiască pământul răsculat 
238. Și noaptea - înșiră ceasuri pe firu-i incolor 
239. Ca râul care-și mână trecutu 'n viitor. 
 
240. Deodată vede că nori se despică 
241. În două și cale îi fac printre ei. 
242. Ajunsu-i în culme, sub dânsul o clică 
243. De vânturi s'alungă prin nouri și-și strică 
244. Aripa de stânce, se clatin' în văi. 
 
245. Sub el vijelia cea neagră, turbată, 
246. Cu caii de fulger cutreer' nebuni 
247. Și bate în vânturi, pe nori răsturnată, 
248. Ea stâncile 'ndoaie și grindină fată, 
249. Amestecă lumea, frământă furtuni. 
 
250. De-asupra-i pe bolta albastră, senină, 
251. Cald soare lucește și îmblă cu drag. 
252. Pe-a muntelui streșnă de stânci în ruină, 
253. Pe-o stea prăvălită, cu cartea în mână, 
254. Adânc se gândește puternicul mag. 
 
255. « Părinte — el zice — și - adânc i se 'nchină, 
256. Bătrânul meu tată aici m'a trimis ». 
257. « Venit-ai? — bătrânul răspunde — suspină, 
258. Pe fața lui trece zâmbire senină, 
259. C'o mână el cartea cea veche a 'nchis. 
 
260. «Văzut-am din carte-mi, că viața bătrână 
261. Curând se sfârșește — ș'asupra - ăstui gând 
262. Uitat-am eu lumea — durere străină 
263. În suflet pătrunse, cu - aripi de lumină— 
264. Și pân' mă uitasem scăpă din pământ 
 
265. «Furtuna turbată... Din mii de furtune 
266. Ce - asupra pământului îmblă sburând 
267. Sunt câteva cari de mult îs nebune, 
268. De-aceea legate de pietre bătrâne 
269. Le țin încuiate 'ntr'a muntelui fund. 
 
270. « Și pân' m'apucase de tatăl tău jele 
271. Bag seama că una din ele-a scăpat, 
272. A rupt cu aripa v'o câteva stele, 
273. Trântitu-le-a 'n nouri și 'n vânturi rebele 
274. Și codrii mei vecinici i-a mai măturat. 
 
275. «Așteaptă, copile, să caut o vrajă 
276. În carte... Să chem eu giganticul vânt, 
277. Pe aripi să-i pue o mie de maje, 
278. S'o lege de stânce, să-i stee de strajă 
279. În neagra 'chisoare în fund de pământ... ». 
 
280. Șoptește: vânt falnic furtuna o 'nhață, 
281. Aripele-i leagă — o bagă în stânci, 
282. Acolo cu lanțuri o leagă de brațe; 
283. Cu 'ncetul a cerului nori se desfață 
284. Încet se 'ncrețesc peste văile - adânci . 
 
285. «Copile, acuma pericol nu este — 
286. Urmează-mi în munte, în salele-mi mari, 
287. Acolo-mi vei spune de tatăl tău veste. 
288. În viața-ne fost-am Pilad și Oreste — 
289. El moare—și 'n lume rămân singur iar. 
 
290. «Nainte de moarte trimis-a pe tine, 
291. Ca vieți-ți să dau eu bătrânul meu sfat 
292. Și asta de sigur făcut-a el bine: 
293. Primejdii te-așteaptă și, fără de mine, 
294. Se poate de ele că n'ai fi scăpat. 
 
295. «De-ai fi ca alți oameni atuncea se poate 
296. Ca soartea ta 'n bine din rău aș schimba, 
297. Dar semnul tău nu stă în cartea mea toată. 
298. A sorților stele de mine-s purtate 
299. Da tu în tot cerul nu ai nici o stea. 
 
300. De-aceea eu nu pot nimic pentru tine. 
301. Scrisoarea-ți menită eu nu pot s'o schimb, 
302. Ce e, pot preface... Ce 'n stele senine 
303. Nu-i scris — eu nu pot ști. Sunt scrieri streine 
304. Gândite de Domnu 'ntr'a sorilor nimb. 
 
305. «Dar pot să-ți arăt a pierzărilor cale 
306. Ca 'n ea să n'aluneci, ca neademenit 
307. De-un înger c'ochi verzi cu trăsurile pale, 
308. Ce lumii aduce durere și jale 
309. De moarte, de care adânc ești iubit». 
 
310. El zice ș'a lene coboară la vale, 
311. La porți uriașe ce duc în spelunci. 
312. De stânci prăbușite gigantici portale 
313. Descue și intră în mândrele hale 
314. De marmură neagră, întinse și lungi. 
 
315. Pilastri de aur pe muri se coboară, 
316. Pe jos sunt covoare țesute 'n flori vii 
317. Și stele , în candeli dulci raze presară 
318. Și aeru-i dulce ca 'n noaptea de vară 
319. Și razele-s calde și trandafirii. 
 
320. Prin hala cea mare cu pasure line, 
321. Ei trec și prin bolte săpate 'n granit 
322. Ei intră 'ntr'o sală cu miroase plină; 
323. A murilor marmuri lucind ebenine 
324. Ca negre oglinde de tuciu lustruit. 
 
325. Bătrânul în urmă-i el poarta o 'nchide. 
326. Adânc întuneric i'nconjur' atunci — 
327. Pe masa cea mare încet el aprinde 
328. Potirul albastru viorelei cei blânde, 
329. Ea - aruncă 'n negru - aer raze, vinete dungi. 
 
330. Pe-un tron, împăratul, de roșă mătasă 
331. S'așază, se uită 'n marmoreii muri. 
332. Bătrânul alături pe-un scaun se lasă 
333. Și flori răspândesc adormite miroase 
334. Ca mirosul proaspăt a verzii păduri. 
 
335. Și razele - albastre prin sală aleargă. 
336. Fantastic bătrânul s'ardică și blând 
337. În aer înalță puternica-i vargă. 
338. Pe-oglinda cea neagră, profundă și largă 
339. Încet încet pare o umbră de-argint. 
 
340. E vânăt la față ca mărgăritarul, 
341. Pe albii lui umeri aripi se desfac 
342. Și luciu c'argintul îi este talarul; 
343. În mâna lui mică el ține păharul 
344. Somniei... Pe frunte-i flori roșii de mac. 
 
345. Cad pletele, blonde și lungi spice de - aur , 
346. Închisă 'n lungi gene privirea lui stă; 
347. cupă cu versuri, cu cifre de maur 
348. I-a 'n mână Bătrânul — ca sânge de taur 
349. Un vin roșu toarnă și regelui dă. 
 
350. Văzând umbra albă pe negrul părete 
351. Din tron împăratul genunchie uimit, 
352. În vis umbra râde — și lungile-i plete 
353. Ca aurul blonde se las răschiete 
354. Pe netezii umeri, pe albul ei gât. 
 
355. « E somnul, bătrânu 'n ureche îi spune — 
356. vorbă să nu spui, căci dacă nu taci 
357. Ca visul el piere — cu greu se supune 
358. La magica-mi vorbă — las stele să sune, 
359. Ca 'n tabla cea neagră să-l prind — Tu să faci 
 
360. «Ce-oiu spune». O cupă pe margini cu aur 
361. El ia și 'n ea varsă cristalicul vin. 
362. Stau în jurul cupei cu cifre de maur 
363. Obscunse vrăji scrise... Ca sânge de taur 
364. E vinul și totuși e clar ca rubin. 
 
365. «Bea—zice—atunci somnul din muri se coboară 
366. Și ochii-ți sărută cu dulce surâs; 
367. Atunci tu grumazu-i cu brațu 'nconjoară , 
368. El aripa lui și-o ridică și sboară, 
369. Te duce cu dânsul în lumea de vis». 
 
370. Și Junele bea și adoarme. De-odată 
371. Pe ochi buze calde și moi a simțit. 
372. El brațul și 'ntinde și 'nlănțue 'ndată 
373. A umbrei dulci umeri și netezi... Umflată 
374. El simte aripa că 'n sus a pornit. 
 
375. Pe umerii umbrei el fruntea și-o lasă 
376. Și - aude suflarea-i cea caldă bătând 
377. Și dus el se simte în lumi luminoase, 
378. În corure sfinte, prin stele - auroase 
379. Aude cum sună aripa de-argint. 
 
380. El ochi-și deschide, de-asupra lui vede 
381. Doi ochi mari albaștri, adânci visători. 
382. A lui fericire el mai că n'o crede, 
383. El gura și - apasă pe blondele-i plete 
384. Și fața cea pală i-o mângâie 'n dor. 
 
385. E beat de a visului lungă magie, 
386. În brațe-i pe înger mai tare-a cuprins 
387. Și umbra surâde, cu - aripa -l mângâie 
388. Și gura-și apleacă în dulce beție, 
389. I-apasă pe buze-i sărutu-i aprins. 
 
390. «Vezi tu, zice umbra, pe-a hăului vale: 
391. Pământul cu munți-i ce fumegă stins, 
392. Cu mări adormite ce murmură 'n jale; 
393. Dorm populii, țări și cetățile sale. 
394. De-asupră-ți oceanul de stele întins. 
 
395. «Pământul departe 'ntr'un punct s'a contrage 
396. Căci lumi de departe în puncte se schimb, 
397. Dispar a pământului visiune vage, 
398. A stelelor țară curată se trage, 
399. Aleargă, trăiește a aștrilor timp. 
 
400. « O stea, un imperiu întins e și mare, 
401. Cu sute de țări și cu mii de ființi. 
402. Cetățile mari răspândite-s în soare, 
403. Palate de-argint se ridic gânditoare 
404. Și regii sunt îngeri cu aripi de arginți ». 
 
405. Și sufletul liber privirea-i sânțită 
406. nalță pe stelnicul, marele plaiu: 
407. patrie nouă sublimă, iubită, 
408. De cântece plină din veacuri fugite — 
409. Aici lumea - antică urmează-a ei traiu. 
 
410. «Vezi steaua că munții și 'ntoarse și marea 
411. Îmblând neclintită în vecinicu-i mers. 
412. A anilor spaț le destină un soare: 
413. La una-i mai mic și la alta mai mare 
414. Căci sorii scriu timpu 'n acest univers. 
 
415. «Curând vom ajunge pe steaua senină, 
416. Pe care în ceriuri numesc-o a mea. 
417. De visuri, de umbre, de cântec e plină. 
418. Curând vom intra în câmpia ei lină 
419. Și 'n urmă-ți pământul rămâne - o stea. 
 
III 
 
1. Magul rămas în munte, din el ieși afară, 
2. Pe-o piatră detunată el șede peste văi, 
3. Privește. - Codrii mângâiu cu vânt de primăvară 
4. A lui frunte uscată, adâncii ochi ai săi. 
 
5. Se suie 'n vârf de munte, o stea din cer coboară 
6. stea, vultur de aur, cu-aripele de foc, 
7. Pe ea șezând călare, în infinit el sboară, 
8. Stelele sclipeau sfinte și 'n cale-i făceau loc. 
 
9. Și răsfirați în spațiu îngeri duceau în poale 
10. A lumilor adânce și blânde rugăciuni 
11. Și întinzând în vânturi aripele regale 
12. L'a lumii trepte - albastre le duc și le depun. 
 
13. Pe magul cel puternic ei îl salută 'n cale, 
14. El trece dus de steaua ce sboară ca un gând 
15. Și când veni sânt, mare, pe-a caosului vale 
16. Dă drum stelei, s'aruncă în hăul fără fund. 
 
17. De-asupra vedea stele și de desuptu-i stele, 
18. El sboară fără preget ca tunetul rănit; 
19. În sus, în dreapta, 'n stânga lanurile de stele 
20. Dispar. — El cade - un astru în caos asvârlit. 
 
21. Căci la un punct albastru privirea-i ațintită: 
22. L'a caosului margini un astru blând ușor; 
23. Cale de mii de zile el cade 'ntr'o clipită, 
24. Sboară ca gândul care l-aruncă în viitor. 
 
25. Din ce în ce s'apropie de lumea depărtată, 
26. zi mai are încă ș' ajunge 'n luna lui. 
27. Acolo el răsuflă de calea-i depărtată — 
28. De pe-un munte a lunei aruncă ochii lui. 
 
29. Cu ochii plini de lacrimi la acea stea privește 
30. Ce lumina albastră mergându-și drumul său; 
31. Ce liniștită-i dânsa, în pace ea pășește, 
32. O, cum iubesc eu steaua, unde m'am născut eu. 
 
33. Mai e 'n tot universul o stea plină de pace, 
34. Neturburată, vecinic de ură, de război; 
35. În toate Creațiunea gura ei vecinic tace, 
36. N'o bântuie griji rele, n'o bântuie nevoi. 
 
37. «E-un om, care pe dânsa nefericit se ține 
38. Dar nu-i nefericirea în stea, ci e în el, 
39. Dar soartea lui schimba-voiu, din rău oiu face bine— 
40. Cobor acum în astru-mi să-l mângâiu și pe el ». 
 
41. Din vârf de munte 'n lună în spațiu iar s'aruncă, 
42. În clipă - ajunge 'n norii ai astrului natal, 
43. Cu - amor el îl privește, cu o privire lungă, 
44. În funii lungi el rupe al nourilor voal. 
 
45. L-întinde, l-împletește, din el își face scară, 
46. - aruncă - în zarea lungă de flutură în vânt, 
47. Apoi pe ea cu 'ncetul bătrânul se coboară 
48. Pe mare, care-și mișcă mii valuri tremurând. 
 
49. Din norii cei mai deși el luase o bucată, 
50. Își face din ea luntre, ce luneca pe val, 
51. A mărei unde - albastre alunecă 'nspumate 
52. Și-l duc în leagăn dulce, prin cânturi de pe mal. 
 
53. Din insule bogate cu mari grădini de laur, 
54. Lebede argintoase aripele 'ntinzând 
55. Veneau sfâșiind apa la luntrea lui de aur 
56. Și se 'nhămau la dănsa și o trăgeau cântând. 
 
57. Bătrânu 'n manta-i albă înfășurat visează 
58. Iar lebede - argintoase luntrea bogată trag, 
59. Al valurilor cântec pe el îl salutează — 
60. Pe fruntea-i împletită e-o ramură de fag. 
 
61. Plutind cu repejune sub palida lumină 
62. A lunei, ți se pare al mării Dumnezeu, 
63. Cântat de îmmiirea valurilor senină 
64. Și îngânat de lebezi în dulce visul său. 
 
65. Luntrea, un vis de aur, pânza albastră-a mării 
66. sfâșie — și - aproape ea vine - acum de mal, 
67. Un mal de pietre suie, de stânci frânte rebele, 
68. Ce stau lovind cu poala în înspumatul val. 
 
69. Acolo printre stânce bătrâne și schelete, 
70. Un templu în ruină, de apă înnecat, 
71. Pe jumătate murii și stâlpii și-i înclină 
72. Și stă 'n curând să cadă de vreme sfărâmat. 
 
73. În scorburi de părete trăiește - un biet călugăr 
74. Tânăr, frumos — dar însă ca umbra el e slab. 
75. Din stânce năruite, din pietre și din bulgări 
76. Făcu cărări spre fundul al templului arab. 
 
77. Acolo prigonit stă de visuri și de gânduri. 
78. Ce vrea nici el nu știe, se chinuie 'nzădar, 
79. Doarme pe-un pat de trențe ce-i pus pe două scânduri, 
80. Nu bea apă d' isvoare , ci valul mărei - amar . 
 
81. Astfel el vrea viața s'o sfarme, s'o scurteze. 
82. De ce? și pentru cine el singur n'a știut. 
83. Astfel se chinuește în rugăciuni ascese 
84. În câte-o biată arfă din arcul sfărâmat. 
 
85. arfă de aramă cu coarde ruginite, 
86. El sbârnăie pe dânsa un cântec desolat. 
87. Strune - amorțite tremur de mâna lui trezite. 
88. El chiamă cu cântarea-i o umbră ce-a visat. 
 
89. Ș'acum el sta în lună pe-o piatră risipită 
90. Și cântecu-i în noapte sbura mult dureros, 
91. Părea c'așteaptă-în aer pe umbra lui iubită 
92. S'o vadă, astfel ochiu-i țintea întunecos. 
 
93. Magul pe-o piatră seacă din luntre se coboară. 
94. Pe-a valurilor fugă el drumu-apoi îi dă — 
95. Pe-o stânc'apoi se suie — pe-ascetul îl măsoară 
96. Cu ochiul. Ca geniul văsduhului el stă. 
 
97. Călugărul îl vede, arfa scapă din mână, 
98. Pe buze-i trece-un zâmbet ascet, slăbit, amar, 
99. El stânca lui o lasă, la mag încet el vine 
100. Și mâna lui o prinde — și 'ntreabă cu glas rar: 
 
101. «Ce-ai mai făcut părinte... iar ai venit la mine. 
102. Crezi tu c'o să mă mângâi pe mine? nu, în veci 
103. Surd este al meu suflet l'a tale vorbe line 
104. Cum stâncele la glasu-mi surde rămân și reci. 
 
105. «O vino colo 'n scorburi ca să-ți arăt fereasta 
106. Pe care umbra blândă ieri noaptea a venit 
107. Prin stâlpi 'n prăbușeală... prin arcuri sparte... Asta... 
108. Pe-aici pe-o scară, de-aur ea blândă a intrat». 
 
109. «De-aceea te-ai retras tu, îi zice magu' atuncea, 
110. Să trăiești în ascese gândind la Dumnezeu, 
111. Bând apa mării amară în negrele spelunce — 
112. Ca să domini în tine ispita, geniul rău!...» 
 
113. «Ispită neagră dânsa?, un geniu rău, o, nu el 
114. Răspunse trist și dulce fantasticul ascet. 
115. De-ar veni ceriul însuși aceasta să mi-o spue, 
116. De-ar spune-o dânsa însăși — eu totuși nu o cred. 
 
117. «Aș crede mult mai iute că vrea să mă înșele, 
118. Că vrea să-mi cerce-amorul adânc însă fatal, 
119. De-aș spune numai chipul cum privirilor mele 
120. S'arată — n'ai mai crede că-i geniu infernal. 
 
121. Când ca un vis argenteu plutește blonda lună 
122. Prin marea - albastră 'n ceruri, prin somnoroșii nori, 
123. Când noaptea-i o regină lunatecă și brună, 
124. Când valuri lovesc țărmii cu spumele răcori, 
 
125. «Eu de pe stâlpul negru iau arfa de aramă, 
126. Arfa a cărei sunet e turbur, tremurat, 
127. Arfa care din pietre durerile le chiamă, 
128. Din stâncile stârpite, din valu 'nfuriat... 
 
129. « Și cânt... Din valuri iese câte o rază frântă 
130. Și pietrele din țărmuri îmi par a suspina. 
131. Din nori străbate-o rază molatecă și blândă, 
132. rază diamantă cu - albeața ei de nea. 
 
133. «Și raza mă iubește, mângâie a mea frunte 
134. Cu-a ei lumină blândă — o muzică de vis 
135. Din aer și din mare cântului meu răspunde, 
136. Cântec născut din ceruri și-al mării crunt abis. 
 
137. «La mijlocul de aer, în sfera de lumină, 
138. Din frunte-mi se retrage raza cea de cristal, 
139. Ea prinde chip și formă, o formă diafanină, 
140. Înger cu aripi albe, ca marmura de pal. 
 
141. «Și se coboară palid pe drumul razei sale 
142. Și se coboară - alene, cu cântecu-mi l'invoc 
143. Și haine argintie coprind membrele sale, 
144. Prin păru-i flori albastre, pe frunte-o stea de foc. 
 
145. «Eu stau uimit și palid... mâna-mi involuntară 
146. Se mișcă tremurândă pe coardele de fier, 
147. Ce caută - al meu suflet în acea sfântă oară 
148. De la turburii creeri în van eu samă cer. 
 
149. «Cine-ar fi oare umbra aceea argintie 
150. Ce vine la cântarea-mi când cu o rugă-o 'nvoc, 
151. Când provocați de arfă-mi răspund valuri o mie, 
152. În nopți când pricep scrisul al stelelor de foc? 
 
153. «Cântând pe a mea arfă sălbatecă, vibrândă, 
154. Am pus în ea o parte a sufletului meu. 
155. E partea cea mai bună, mai pură și mai sfântă 
156. Ce într'o noapte albă, pe-o rază tremurândă 
157. Părăsi lemnul putred, sburând la Dumnezeu. 
 
158. «Când noaptea însă-i caldă, molatecă și brună, 
159. Atunci o chem din mare, atunci o chem din lună 
160. Pe-acea parte iubită a sufletului meu 
161. Și ea venind prin noapte ca o rază de soare 
162. Coboară pe-a mea frunte nebună visătoare, 
163. Pân' se preface 'n chipul ce l-am visat mereu. 
 
164. «Nu e vre o fantasmă nebună și deșartă, 
165. E o făptur' aievea, cu gând din gândul meu, 
166. Dintr'un noian de raze am întrupat-o eu 
167. Și inima-mi o chiamă, gândirea-mi o desmiardă 
168. Și sufletul din mine e și sufletul său. 
 
169. «Tot ce-am gândit mai tânăr, tot ce-am cântat mai dulce, 
170. Tot ce a fost în cântu-mi mai pur și mai copil 
171. S'a 'mpreunat în marea aerului steril 
172. Cu razele a lunei ce 'n nori stă să se culce 
173. Și a format un înger frumos și juvenil». 
 
174. « Nebun ori ești lunatec — bătrânul murmurează... 
175. E visul tinereții, e sete de amor. 
176. Îngerul tău e-o rază și trupul ei un nor... 
177. La cântecul tău eco răspunde plângător 
178. Și tu 'mpopulezi marea cu suflete de raze 
179. Și stelele de cântec le împli visător. 
 
180. «Ia una câte una icoanele pălite, 
181. Ia una câte una o und', o stea de foc 
182. Și toate sunt nimica... când toate la un loc 
183. Pot în tine visarea și cântul să-l escite, 
184. Mintea să-ți strice poate al razelor blând joc, 
185. Ce se 'mpreună 'n aer, care se sparg în nori, 
186. Care răsfrâng în valuri spumânzi și gemători». 
 
187. - « Și dac'ar fi, ce-mi pasă? Chiar pala nebunie 
188. Se poate că trezită, a 'nfipt ochii cumpliți 
189. În fruntea-mi veștezită, în creeri rătăciți 
190. Și 'n jurul ochilor mei gravă ca la stafie 
191. Afunde și teribili, lungi cearcăne de plumb ? 
192. Fie așa - eu nu zic... Și totuși nebunia 
193. Cum e, cu chipul dulce, cu care m'a coprins 
194. Îmi place - cum îmi place visul de raze nins, 
195. Îmi place cum îmi place o umbră argintie. 
196. Tu cugeți. Cugetarea cu raze reci pătrunde, 
197. Lovește chipul dulce creat de fantasie 
198. Și acest chip devine palid ca o stafie 
199. Și'ndată ce-l privești tu el stă să se confunde 
200. Cu locul de-unde vine, cu norii ori cu unde. 
201. Dar eu... eu nu sunt astfel... Mie-mi place visarea. 
202. Fie ca chiar un basmu, numai fie frumos, 
203. Înger c'ochi mari albaștri, cu chipul luminos... 
204. Și iert că el se stinge, cum aprind lumânarea. 
205. Căci n'o aprind... din contră... Ca cel ce-i place - un vis 
206. Și chiar trezit de friguri el ține ochiu 'nchis 
207. Ca mai departe visul frumos să îl viseze, 
208. Asemenea uit lumea și eu... sunt bucuros 
209. De pot prelungi încă visul meu radios. 
210. De n'ar fugi 'nfidelul... O de ar sta mereu 
211. Să oglindezîntrînsul adânc sufletul meu 
212. Cu cântecu-mi ferice, simțirea să-i desmierd 
213. Și 'n ochii mari și bolnavi ființa să mi-o pierd… 
214. De n'ar fugi!... dar fuge... Fuge cum luna plină 
215. Încearcă după codri greu capul de-l înclină 
216. Și fuge și se duce pe-o rază iar în sus, 
217. Se pierde în ruina castelului sdrobit... 
218. E sufletul meu palid, e sufletul meu dus 
219. Ce părăsește lumea de cer ademenit. 
 
............................................................................ 
 
220. «O, de-aș muri odată... Cu corpul meu de plumb 
221. Să simt cum morții aspre molatec eu sucumb 
222. Iar sufletul... o parte ce 'n mine-a mai rămas 
223. Să sboare - unde-l așteaptă amorul în estas, 
224. Să' sboare unde partea-i cea jună, dulce, pală 
225. Plutește printre stele... iar stelele-i e sală 
226. Un corp de raze blonde... Căci am pluti 'mpreună 
227. Prin norii cei lunateci, prin stelele ce sună 
228. Și ne-am dori cum raza dorește-o altă rază, 
229. Una în brațul altei lumină fac frumoasă. 
230. Dar nu se poate încă... căci corpul meu de lut 
231. Un sclav greoiu și rece - e sclav - dar e astut. 
232. Mă ține 'n pieptul bolnav... și 'n brațul încă tare, 
233. Când sufletul meu liber vrea să s'arunce 'n mare 
234. Să scape d'el odată.... 
235. În astfel de momente mă speriu eu de mine. 
236. O, de ar fi o moarte, fără ca eu să mor, 
237. Eu aș cuprinde-o 'n brațe și aș strânge-o cu dor». 
 
238. Magul adânc gândește și 'n minte-și desfașoară 
239. Soartea omului care l-avea 'naintea sa. 
240. Sărac, uimit fusese în lume - odinioară 
241. Dar gândul lui puternic viața-i apăsa. 
 
242. Acest cap trist și palid coroana vrea să poarte 
243. Și azi pe el se vede un negru comanac. 
244. Acești umeri voit-au să duc' a lumei soarte 
245. Și azi acopăr trențe și rasa de șieac 
246. Și capu - acest ce 'n perini de tron ar fi dictat moarte 
247. Azi doarme 'n pat de trențe, drept perină un sac, 
248. Picioarelor rănite 'n sandale îi-era dor 
249. De salele de marmuri, de-a tronului covor. 
250. Desculț îmbla pe uliți, de visuri mintea plină 
251. Și 'n lungele-imiserii, ca 'n mare cufundat, 
252. Visa că 'ntreaga lume la dânsul o să vină, 
253. Că el de lumea 'ntreagă va fi încoronat. 
254. Coroane el împarte la regi. - Și la regine, 
255. Iubindu-le 'ngenunche. Palate - a ridicat 
256. Femeilor ce viața și-o 'nchină la plăceri, 
257. Ce trupul de zăpadă și-l scaldă 'n negru păr. 
 
258. Dar foaea se întoarse... Cu greață și scârbire 
259. Îi păru - atunci că lumea e toată joc de cărți. 
260. Atunci el se retrage în muri de mănăstire 
261. Și capul și-l cufundă 'ntr'alumei sfinte cărți. 
 
262. Pe murii în risipă o candelă subțire 
263. Chilia înnegrită lumină. Și prin părți 
264. Necunoscute-a lumii gândirea lui pribeagă 
265. Străbate cu - aripi mândre nemărginirea 'ntreagă. 
 
266. În van pune pe suflet greoile cătușe 
267. De gânduri uriașe, de 'nalte rugăciuni. 
268. În van în a lui urmă a 'nchis a lumei ușă 
269. La visele ei turburi, cu mari deșertăciuni; 
270. Pe focul cugetărei a presurat cenușă, 
271. Ci sub cenuș' ard încă consumători cărbuni. 
272. Atunci visul mărirei s'a șterge 'n a lui gând 
273. Când peste spuza sură se va turna pământ. 
 
274. Atunci claustrul îl fuge - și 'n țărmuri sterpi de mare 
275. Se trage să găsească liniștea-i ce s'a dus, 
276. Dar vai! ș'acolo-l urmă visările-i amare 
277. Căci lumea cu-a ei visuri gândirea i-au supus. 
278. Aici însă visarea-i e adânc - omorîtoare 
279. Căci în chip de femees'arată 'n aer sus. 
280. Lumești gânduri într' alt chip împleau sufletul său. 
281. El cugeta la toate, ci nu - la Dumnezeu. 
 
282. Pe noaptea-i sufletească, tainică, rece, stinsă, 
283. Căzu ploaie de raze cu cer senin și dalb 
284. Și sufletu-i se împle iar cu icoane - aprinse , 
285. auroră-l împle cu aeru-i rozalb. 
286. Din cer cade a lene o dulce stea desprinsă 
287. Și se preface 'n înger, plâns de iubire, alb, 
288. Și 'n inimă-i aude un dulce glas de-argint 
289. Ca sunetu-unui clopot prin noapte aiurind. 
 
290. Magul își răzgândește-a călugărului soarte! 
291. « E - aievea acea ființă, visele-ți nu te mint 
292. Dar nu-i aci în lume... E sufletu-unei moarte 
293. Pe care 'nsă eu însumi pot ca să-l reaprind. 
294. Pot s'o topesc în forma de lut care s'o poarte 
295. Și idealu - eteric în lut eu pot să-l prind, 
296. Dar nu aici.—Aicea de viață n'are parte; 
297. Vom merge 'n lumea unde trăiește mai departe». 
 
 
 
